क’क्राझार, 5 नभेम्बर 2020:  बिहारनि बिधान सभा बिसाइख’थिनि फिथाइ फोसावनायनि उनावनो बिटिचि बिसाइख’थिनि सानखौ फोसावगोन। बे बाथ्राखौ आसामनि बिसाइख’थि आयोग मावखुलिनि सुलुंनिफ्राय मिथिनो मोननाय जादों। मिथिनो मोनबावनाय बादिब्ला बिहार बिधान सभा बिसाइख’थिखौ कभिड प्रट’कलखौ मानिना माबादि बिसाइख’थि खालामदों बेखौ आसाम बिसाइख’थि आयोगा नोजोर होनाय जादों। फैगौ 10 नबेम्बराव बिहार बिधान सभा बिसाइख’थिनि फिथाइखौ फोसावनायनि उनावनो एबा 15 नबेम्बरनि उन-सिगां बिटिचि बिसाइख’थिनि सानखौ फोसावनो हागौ। बिटिचिनि गंब्रै जिल्लानि जिल्ला बेंगिरि आरो महकुमा खुंथाइखौ बिसाइख’थिनि थाखाय थाखथियारि जाना थाखानो बिथोन होनाय जादों।